Birger Vestmo

Birger Vestmo (født 1970) er en norsk programleder og filmanmelder som har vært ansatt i NRK siden 1993. Han har i en årrekke ledet Filmpolitiet på P3.

Vestmo er født og oppvokst i Stjørdal. Han startet sin radiokarriere i lokalradiostasjonen Radio Stjørdal i 1985. I 1993 begynte han som vikar i NRK P2, og gikk allerede samme år over til den da nyetablerte P3. Han var tidlig filminteressert og hadde sin første filmopplevelse på kino i 1977 da faren tok ham med på Disse dristige menn i de farlige fly. Han har selv omtalt science fictionfilmen Nærkontakt av tredje grad som en av sine største filmopplevelser fra barneårene. 

Vestmo er styremedlem i Norsk Filmkritikerlag. Han har (per 2018) anmeldt omlag 4000 filmer for NRK.

I 2005 gav han ut filmspørreboken Forhør!

I 2018 mottok han Den trønderske journalistprisen under Hellkonferansen.https://journalisten.no/hellkonferansen-filmpolitiet-den-tronderske-journalistikkprisen/filmpolitiets-birger-vestmo-hedres-pa-hell/273031

 Referanser 

 Eksterne lenker 


Kategori:Norske filmkritikere
Kategori:Norske radioprogramledere
Kategori:Norske radiojournalister
Kategori:Norske sakprosaforfattere
Kategori:Programledere for NRK Radio
Kategori:NRK-journalister
Kategori:Personer fra Stjørdal kommune